มาตามคำร่ำลือ และกระแส ใน Facebook
วันนี้ มาทดลองร้าน ก๋วยเตี๋ยว "เตี๋ยวตาโต" ในโครงการ Arena10 

ที่ตั้งร้าน :
: ร้านตั้งอยู่ในโครงการ Arena 10 ทองหล่อ ซอย 10 ของลุงตัน นั่นแหระครับ

บรรยากาศร้าน :
: ดูแล้วไม่เหมือนร้านก๋วยเตี๋ยวทั่วไปเลย เหมือนร้านอาหารญี่ปุ่น แต่ก็เป็นร้านเล็กๆ มีทั้งห้องแอร์ด้านในร้าน และนอกร้าน ที่นั่งในร้านไม่เยอะมากเท่าไหร่ โดยรวมแล้วบรรยากาศดีครับ

รสชาดอาหารและเมนู :
: เมนูอาหาร : ที่เราสั่งมาทานกันในวันนี้ คือ
- ก๋วยเตี๋ยวต้มยำหมูพริกเผา ชามละ 80.- เพิ่ม Topping ไข่ตาโต 1ฟอง 15.- และ หมูชาชู 1แผ่น 55.-
รวม 150.-  
- ก๋วยเตี๋ยวต้มยำหมูพริกเผา ชามละ 80.- เพิ่ม Topping ตับ ราคา 25.- รวม 105.-
(สำหรับเมนู Topping อื่นๆ ดูได้ตามภาพนะครับ ว่ามีไรบ้างและราคาเท่าไหร่)

: รสชาดก๋วยเตี๋ยว : ทางน้องเด็กเสิร์ฟ จะถามว่าเอาเผ็ดมั๊ย? ซึ่งมี 4 ระดับครับ ระดับที่ 4 สุดท้ายเผ็ดสุด (อันนี้จำไม่ได้ว่า อะไรบ้าง) ผมสั่งระดับที่ 2 ก๋วยเตี๋ยวเลยไม่ค่อยแซ่บเท่าไหร่ แนะนำคงระดับ 3 ขึ้น..
: สำหรับผม คนที่ทานก๋วยเตี๋ยวบ่อยๆ อยู่แล้ว โดยรวมก๋วยเตี๋ยวร้านนี้ รสชาดไม่อร่อยหวือหวามากนะครับ ก็ธรรมดาทั่วไป เหมือนๆร้านก๋วยเตี๋ยวต้มยำทั่วๆไป บางร้านนั้นอร่อยกว่านี้อีกครับ (ส่วนตัวนะ) แต่ที่นี้เค้ามีจุดขายที่ ไข่ตาโต หรือ Topping อื่นๆ เหมือน ราเมนญี่ปุ่น และขายในย่านนี้ ที่เรียกราคาแพงๆได้ครับ

- ปีกฮูกทอดซีอิ๋ว 85.- จะเป็นปีกไก่ทอด ที่รดชาดกลมกล่อมและกรอบอร่อยดีครับ 
- เกี๋ยวหมูตาโต 55.- อันนี้ก็ กรอบอร่อยดี เช่นกันครับ แต่ติดตรงที่ ไส้หมูนั้น มันน้อยไปหน่อยครับ
- ยำหมูนุ่ม 85.- รสชาดแซ่บมากๆ ครับ อร่อยทีเดียว จริงๆ ดูเหมือนเยอะนะครับ แต่มีหมูนุ่มน้อย มีไม่กี่ชิ้นเอง
- น้ำเปล่า 2*20=40.- อันนี้เป็นน้ำเปล่า ขนาดสำหรับเด็ก 5.- อะครับ ไม่ใช่ขวดปกติที่เราหยิบตาม 7-11 มองว่าแพงเกิ๊น (ถ้ารับน้ำแข็งก็ แก้วละ 3.- ครับ)

สรุปโดยรวม : 
: มองว่า ก๋วยเตี๋ยว บวก Topping ที่เราเลือกเพิ่มแล้ว ราคามันแพงเกินไปครับ สำหรับเรานะ ซึ่งกินร้านก๋วยเตี๋ยวธรรมดาๆทั้งข้างทางและบนห้าง กับราคานี้ กินได้ 2 ชามใหญ่ๆเลย 
: แต่หากเทียบราคานี้แล้ว กับ ราเมนญี่ปุ่น เตี๋ยวตาโตก็ยังถูกกว่าราเมนญี่ปุุ่น แต่ทั้งนี้ทั้งนั้น ราเมนญี่ปุ่นก็จะเป็นชามใหญ่ๆได้เยอะๆ ถ้าเทียบกับชามก๋วยเต๊่ยวตาโต ซึ่งและน้อยกว่า...
: แต่ก็เข้าใจครับ เป็นร้านอาหารใน Arena10 ย่านทองหล่อ มันก็คงต้องราวๆ นี้แหระ... ก็ทำไจว่ามันต้องแพงก่อนเข้าไปทานอยู่ละ 

ไปดูหน้าตาอาหารกันเลยครับ...